Bláthy var kjent for å være en fargerik person med mange interesser. Siden ungdomstiden hadde han vært en ivrig syklist. Han var en kjent skikkelse i gatene i Budapest, hvor han syklet rundt på sin spesielle direktedrevne sykkel med store hjul som han selv hadde konstruert. Senere konstruerte han en sykkel med tannhjul med høy utveksling. Han hadde en stor samling av spesielle sykler. Interessen for sykling førte ham på lange sykkelturer i Østerrike, samt Italia og Bosnia. I en periode var han visepresident i den ungarske automobilklubben, og deltok som jurymedlem ved billøp.